kalixlouiis/myanmar-wikipedia-corpus huggingface dataset:
ကိုယ်ပိုင်အုပ်ချုပ်ခွင့်ရဒေသနှင့် တိုင်းများ thumb|ကိုယ်ပိုင်အုပ်ချုပ်ခွင့်ရဒေသနှင့် တိုင်းများ အမည်အင်္ဂလိပ် အမည်Capitalဒေသလူဦးရေဧရိယာ (km²)အမျိုးအစား ဓနုကိုယ်ပိုင်အုပ်ချုပ်ခွင့်ရဒေသ Danu Self-Administered Zone ပင်းတယမြို့နယ် ရှမ်းပြည်နယ် ကိုယ်ပိုင်အုပ်ချုပ်ခွင့်ရဒေသ ကိုးကန့်ကိုယ်ပိုင်အုပ်ချုပ်ခွင့်ရဒေသ Kokang Self-Administered Zone လောက်ကိုင်မြို့နယ် ရှမ်းပြည်နယ် ကိုယ်ပိုင်အုပ်ချုပ်ခွင့်ရဒေသ နာဂကိုယ်ပိုင်အုပ်ချုပ်ခွင့်ရဒေသ Naga Self-Administered Zone လဟယ်မြို့နယ် စစ်ကိုင်းတိုင်းဒေသကြီး ကိုယ်ပိုင်အုပ်ချုပ်ခွင့်ရဒေသ ပအိုဝ်းကိုယ်ပိုင်အုပ်ချုပ်ခွင့်ရဒေသ Pa'O Self-Administered Zone ဟိုပုန်းမြို့နယ် ရှမ်းပြည်နယ် ကိုယ်ပိုင်အုပ်ချုပ်ခွင့်ရဒေသ ပလောင်ကိုယ်ပိုင်အုပ်ချုပ်ခွင့်ရဒေသ Pa Laung Self-Administered Zone နမ့်ဆန်မြို့နယ် ရှမ်းပြည်နယ် ကိုယ်ပိုင်အုပ်ချုပ်ခွင့်ရဒေသ ဝကိုယ်ပိုင်အုပ်ချုပ်ခွင့်ရတိုင်း Wa Self-Administered Division ဟိုပန်မြို့နယ် ရှမ်းပြည်နယ် ကိုယ်ပိုင်အုပ်ချုပ်ခွင့်ရတိုင်း ကိုယ်ပိုင်အုပ်ချုပ်ခွင့်ရဒေသ ဦးစီးအဖွဲ့ ကိုယ်ပိုင်အုပ်ချုပ်ခွင့်ရဒေသ၏ အုပ်ချုပ်ရေး၊ ဥပဒေပြုရေးအဖွဲ့ ဖြစ်သည်။
ဦးစီးအဖွဲ့ကို တာဝန်ခံကာ ဒေသအလုပ်အမှုဆောင်ကော်မတီကို ဖွဲ့စည်းထားရှိသည်။
thumb|ဓနုကိုယ်ပိုင်အုပ်ချုပ်ခွင့်ရ​ဒေသ ဦးစီးအဖွဲ့ရုံး အခြားကြည့်ရန် မြန်မာနိုင်ငံ၏ အုပ်ချုပ်ရေးနယ်မြေဒေသများ Category:မြန်မာနိုင်ငံ၏ နယ်မြေအပိုင်းအခြားများ။
အသံထွက် MLCTS: /pa. lá/ ရင်းမြစ် ကြိယာ compound verb ပ ပ(v)+လပ်(v) current (ကြွေးမြီ၊ အခကြေးငွေစသည်ကို)ကင်းလွတ်ခွင့်ပေးသည်၊ လျှော်ပစ်သည်။
မြီရှင်တို့...ပေါင်ကြေးကိုပလပ်ရတော့မည်။
လယ်ဖြေ၊ ဒု။
၄၆၃။
အရေအတွက် ကြောင်းတူသံကွဲများ လွတ်ငြိမ်း,လျှော်ပစ်,(all verbs) ဆန့်ကျင်ဘက်စကားလုံးများ ဆက်စပ်အသုံးများ ဘာသာပြန် အင်္ဂလိပ် 2. remit (taxes, fees, etc). ကိုးကား Burmese Orthography, Myanmar Language Commission, 1993. ဗမာ အသံထွက် MLCTS: /pa. lá/ ရင်းမြစ် ကြိယာ compound verb ပလပ် ပ(v)+လပ်(v) current ကင်းလွတ်ခွင့်ပေးသည်။
ငယ်သောအမှုကိုပလပ်ပြေငြိမ်းစေ။
ဟိန်။
အရေအတွက် ကြောင်းတူသံကွဲများ ပယ်,ပြေငြိမ်း,(all verbs) ဆန့်ကျင်ဘက်စကားလုံးများ ဆက်စပ်အသုံးများ ဘာသာပြန် အင်္ဂလိပ် 1, dismiss (legal suit). ကိုးကား Burmese Orthography, Myanmar Language Commission, 1993. Category:မြန်မာဝေါဟာရများ။
မြို့မကျောင်းသားများသမဂ္ဂ သည် မြန်မာနိုင်ငံလွတ်လပ်ရေးကြိုးပမ်းမှုကာလတွင် ထင်ရှားလှသည်။
မြို့မကျောင်းသည် ၁၉၂ဝ ပြည့်နှစ်၊ ဒီဇင်ဘာလ ၁၇ ရက် ရန်ကုန်မြို့ဗဟန်း မြို့နယ်တွင်စတင် တည်ထောင်သော မြန်မာနိုင်ငံ၏ ပထမဆုံးသော အမျိုးသားကျောင်း ဖြစ်သည်။
အမျိုးသားကျောင်းများအစ-မြို့မကျောင်းက ဟူ၍လည်း မြန်မာ့သမိုင်းစာမျက်နှာများတွင် မြင်တွေ့နိုင်သည်။
ကိုလိုနီခေတ် မြန်မာနိုင်ငံ ပညာရေး လောကတွင်မြို့မ ကျောင်းအုပ်ဆရာကြီး ဦးဘလွင် သည် မြို့မ ဖခင်၊ သုခမိန် တဦးအဖြစ် လွန်စွာထင်ရှားသည်။
အထူးသဖြင့် အင်္ဂလိပ် အစိုးရကျောင်း၊ သာသနာပြု မစ်ရှစ်ကျောင်းများနှင့် ရင်ပေါင်တန်းနိုင်ရန် မြို့မ အမျိုးသား အထက်တန်းကျောင်းကြီးကို ပြုစု ပျိုးထောင်ပေးခဲ့သည်။
မြို့မကျောင်းအုပ်ချုပ်ရေးအဖွဲ့ဝင်လူကြီး၊ မြို့မကျောင်းသားများ သမဂ္ဂ ဥက္ကဋ္ဌ မြို့မ-ဦးသန်းကြွယ် (ပင်လုံစာချုပ်)သည် မြန်မာနိုင်ငံလွတ်လပ်ရေးကြိုးပမ်းမှုကာလတွင် ထင်ရှားလှသည်။
မြို့မ အမျိုးသား အထက်တန်းကျောင်းကြီးတွင်မြို့မကျောင်းသားများ သမဂ္ဂ ၏ ဦးဆောင်မှုဖြင့် မြို့မရဲခေါင်နှင့် မြို့မရဲညွန့် ကျောင်းသား တပ်ဖွဲ့များ ပေါ်လာခဲ့သည်။
ရည်ရွယ်ချက်မှာ ကျောင်းသား လူငယ် များကို စစ်ပညာ သင်ပေးပြီး စစ်စိတ် စစ်သွေး သွင်းပေးရန် ဖြစ်သည်။
မြို့မကျောင်းသားများ သမဂ္ဂ ၏ ဦးဆောင်မှုဖြင့် အနယ်နယ် အရပ်ရပ်ရှိ ကျောင်းသား တပ်ဖွဲ့များ ဖွဲ့ပြီး စစ်ပညာများ သင်ပေးခဲ့သည်။
နိုင်ငံလွတ်လပ်ရေးနှင့် ကာကွယ်ရေးအတွက် အသင့် ပြင်ဆင်ထားသည့် စီမံချက် ဖြစ်သည်။
သခင်နု (နိုင်ငံတော်ဝန်ကြီးချုပ်)၊ ဗိုလ်လက်ျာ (ရဲဘော်သုံးကျိပ်ဝင်၊ နိုင်ငံတော်ဒုတိယဝန်ကြီးချုပ်)၊ ဗိုလ်ဇေယျ (ရဲဘော်သုံးကျိပ်ဝင်)၊ ဗိုလ်မင်းခေါင် (ရဲဘော်သုံးကျိပ်ဝင်)၊ ဦးချစ်လှိုင် (ဗိုလ်မှူးချုပ်ချစ်လှိုင်-တပ်မတော်ကာကွယ်ရေးဦးစီးချုပ် (ရေ))၊ ဦးသောင်းတင် (ဗိုလ်ချုပ်သောင်းတင်-တပ်မတော်ကာကွယ်ရေးဦးစီးချုပ် (ရေ)) စသည်တို့သည် မြို့မကျောင်းသားများ သမဂ္ဂတွင် ထင်ရှားသောပုဂ္ဂိုလ်များဖြစ်ကြသည်။
ထို့ကြောင့်လည်း နောင်ပေါ်ပေါက် လာသည့် ဗမာ့လွတ်လပ်ရေးတပ်မတော်နှင့် ဗမာ့ကာကွယ်ရေးတပ်မတော်တို့တွင် မြို့မကျောင်းသား၊ မြို့မရဲညွန့်၊ မြို့မရဲခေါင် များ ဆက်လက် ပါဝင်ခဲ့ကြသည်။
မြန်မာပြည် လွတ်လပ်ရေး ကြိုးပမ်းမှု လှုပ်ရှားမှု သမိုင်း နှင့်လွတ်လပ်ရေးကာကွယ်စောင့်ရှောက်မှု သမိုင်းတွင်မြို့မကျောင်းသားများ သမဂ္ဂ ၊သံမဏိကျောင်းသားတပ်ဖွဲ့ ၊ မြို့မရဲခေါင်နှင့် မြို့မရဲညွန့် ကျောင်းသား တပ်ဖွဲ့များသည်လွန်စွာထင်ရှားခဲ့သည်။
မြို့မကျောင်းသားများ သမဂ္ဂသည် စစ်ပညာကိုသာမက မြို့မ မိသားစု စိတ်ဓာတ်၊ မျိုးချစ်စိတ်ဓာတ်၊ ဇာတိသွေး ဇာတိမာန် တက်ကြွ လာစေရေး အမျိုးသားစိတ်ဓာတ်၊ နယ်ချဲ့ဆန့်ကျင်ရေးဖက်ဆစ်ဆန့်ကျင်ရေး စိတ်ဓာတ် ၊နိုင်ငံနှင့် လူမျိုး အတွက်ကိုယ်ကျိုးစွန့်အနစ်နာခံစိတ်ဓာတ်၊ လူတို့၏ ကိုယ်ကျင့်တရား ကောင်းမွန်ရေး တို့ကိုလည်း အထူးသင်ကြားပို့ချပေးလေ့ရှိ၏။
မြို့မကျောင်းသားများ သမဂ္ဂ နှင့် မြို့မဆရာကြီးများ၏ လုပ်ရပ်မှ သမိုင်းစဉ်သည် သားစဉ် မြေးဆက်အဓွန့်ရှည်အောင်ကျန်ရစ်ခဲ့၏။
လူမျိုး၊ ဘာသာ သာသနာ၊ နိုင်ငံတော် အကျိုးစီးပွားအတွက် ခေတ်အဆက်ဆက်တွင် ရှေ့တန်းမှ ဦးဆောင်ဦးရွက်ပြုနိုင်ခဲ့သည်။
ကိုးကားချက် ၁၉၈၀မေမြို့ချစ်ဆွေ ရေးသား ပြုစုခဲ့သော ဗိုလ်ချုပ်အောင်ဆန်း၏ လွတ်လပ်ရေး ကြိုးပမ်းမှု လစဉ်မှတ်တမ်း ၁၉၉၅ ခုနှစ်မြို့မကျောင်း စိန်ရတု အထိမ်းအမှတ်စာအုပ် ၁၉၉၅ ခုနှစ်ရန်ကုန်တက္ကသိုလ် စိန်ရတု အထိမ်းအမှတ်စာအုပ် ကဏ္ဍ:မြန်မာနိုင်ငံရှိ ကျောင်းသားအဖွဲ့အစည်းများ။
မြို့မ မိသားစု စိတ်ဓာတ်ဟူ၍ မြို့မကျောင်း မှ စတင်ခဲ့သည်။
၁၉၂ဝ ပြည့်နှစ် ဒီဇင်ဘာလ ၅ ရက်နေ့ (၁၂၈၂ ခုနှစ် တန်ဆောင်မုန်းလဆုတ် ၁ဝ ရက်နေ့)တွင် မြန်မာပြည်၏ ပထမဆုံး တက္ကသိုလ်ကျောင်းသားသပိတ် ပေါ်ပေါက်လာလေသည်။
ထိုသို့ ကျောင်းသားသပိတ် မှောက်စဉ်အတွင်း ပညာသင်မပျက်စေခြင်းငှာ ရန်ကုန်မြို့ ဗဟန်းရပ်ကွက်တွင် အမျိုးသား ကောလိပ်တစ်ကျောင်းကို ပညာရေးစိတ်ထက်သန်သူများနှင့် သပိတ်မှောက် ကျောင်းသားများက ဦးစီးတည်ထောင်ကြ၏။
မြို့မ မိသားစု စိတ်ဓာတ်မှသည် ပြည်ထောင်စုစိတ်ဓာတ် ဖြစ်လာသည်။
မြို့မ ကျောင်းအုပ်ဆရာကြီး ဦးဘလွင် သည် လွန်စွာထင်ရှားသည်။
ကိုးကား ၁၉၉၅ ခုနှစ်မြို့မကျောင်း စိန်ရတု အထိမ်းအမှတ်စာအုပ် ၁၉၉၅ ခုနှစ်ရန်ကုန်တက္ကသိုလ် စိန်ရတု အထိမ်းအမှတ်စာအုပ် http://my.wikipedia.org/wiki/%E1%80%99%E1%80%BC%E1%80%AD%E1%80%AF%E1%80%B7%E1%80%99_%E1%80%A1%E1%80%91%E1%80%80%E1%80%BA%E1%80%90%E1%80%94%E1%80%BA%E1%80%B8%E1%80%80%E1%80%BB%E1%80%B1%E1%80%AC%E1%80%84%E1%80%BA%E1%80%B8%E1%81%8A_%E1%80%9B%E1%80%94%E1%80%BA%E1%80%80%E1%80%AF%E1%80%94%E1%80%BA http://www.burmalibrary.org/show.php?cat=1515 ကဏ္ဍ:မြန်မာနိုင်ငံ၏ သမိုင်း။
နိုင်ငံရေးသမားဆိုသည်မှာ နိုင်ငံ၊ လူမျိုး၊ အမျိုးသားရေး နှင့်ပါတီ အကျိုးစီးပွားအတွက် ၊ ကိုယ်စွမ်း၊ ညဏ်စွမ်းဖြင့် ပါဝင် ဆောင်ရွက်သူကိုခေါ်သည်။
ကဏ္ဍ:သမိုင်း ကဏ္ဍ:မြန်မာ့နိုင်ငံရေးသမားများ ကဏ္ဍ:မြန်မာနိုင်ငံ၏ သမိုင်း။
သခင်ခင်အောင်သည် အာရှလူငယ်အစည်းအရုံးတွင် ဥက္ကဋ္ဌ ပုဂံဦးဘဂျမ်း၊ ဦးကျော်မြင့်ကလေး၊ မစ္စတာတီကေဘွန်း၊ ဦးဇော်ဝိတ်၊ မြို့မ-ဦးသန်းကြွယ်၊ သခင်ညီလေးတို့နှင့်အတူ ဦးဆောင်ပါဝင်ခဲ့သည်။
စတင်ဖွဲ့စည်းစဉ်က အမည်အပြည့်အစုံသည် အရှေ့အာရှတိုက် လူငယ်များအစည်းအရုံး (ဗမာနိုင်ငံ) ဖြစ်သည်။
လွတ်လပ်ရေးကြိုးပမ်းမှုတွင် နယ်ချဲ့တို့၏ ဖိနှိပ်မှုအမျိုးမျိုးကြားမှ စွန့်စွန့်စားစား လုပ်ကိုင်ခဲ့ဖြစ်သည်။
နယ်ချဲ့ ဆန့်ကျင်ရေး၊ အမျိုးသား လွတ်မြောက်ရေးနှင့် ဆိုရှယ်လစ်ရေး တို့တွင် မြို့မ ဆရာကြီးများ မြို့မကျောင်းသားများ ရှေ့တန်းမှ ပါဝင် ခဲ့သော တို့ဗမာ အစည်းအရုံးကြီးကို ၁၉၃၀ ပြည့်နှစ် မေလ ၃၀ ရက်နေ့တွင် စတင် ဖွဲ့သည်။
ထို အခြေအနေတွင် သခင် ဘသောင်းက ဦးဆောင်၍ မျိုးချစ် လူငယ် တစုက မြန်မာ တိုင်းရင်းသား တို့၏ ဇာတိသွေး ဇာတိမာန်ကို လှုံ့ဆော် ပေးပြီး တိကျ ပြတ်သားသော ဝါဒ လမ်းစဉ်ဖြင့် လွတ်လပ်ရေး အတွက် တိုက်ပွဲဝင်မည့် အဖွဲ့အစည်း တခု ဖွဲ့စည်းရန် ကြံစည် ကြသည်။
အကြံရသည့် အတိုင်း ဆွေးနွေး တိုင်ပင်မှု များလည်း လုပ်ကြသည်။
ပထမဆုံး အလုပ် အမှုဆောင်များမှာ (၁) ဆရာတင့် (မြို့မကျောင်း) ဥက္ကဋ္ဌ၊ (၂) ကိုနု ( မြို့မကျောင်း) ၁၉၃၅ - ၃၆ တကသ ဥက္ကဋ္ဌ ၊ (၃) ကိုခန့် (ပန်းတနော်) တွဲဖက်အတွင်းရေးမှူး၊ (၄) ကိုစံသိမ်း တက္ကသိုလ် ကျောင်သား ငွေထိန်း၊ (၅) ဆရာ ဟိန်( မြို့မကျောင်း) ပြန်ကြားရေးမှူး၊ (၆) အမှုဆောင်များ (၁) သခင် ဘသောင်း၊ (၂) သခင် လေးမောင်၊ (၃) သခင် ဗစိန်၊ (၄) ကိုဘတင်၊ (၅) ကိုအုန်း စသော တက္ကသိုလ် ကျောင်းသားများ ဖြစ်ကြသည်။
မြန်မာနိုင်ငံလုံးဆိုင်ရာ လူငယ်များအသင်းအလုပ်အမှုဆောင်အဖွဲ့ ဥက္ကဋ္ဌဖြစ်သည်။
မျိုးချစ်စိတ် ပြင်းထန်သူ ဖြစ်၏။
လျှမ်း⁠လျှမ်းတောက် နိုင်ငံရေးသမား တယောက် ဖြစ်ခဲ့၏။
ရန်ကုန်မြို့မြို့မ အထက်တန်းကျောင်းမှ ဆရာ ဖြစ်သည်။
ဟိုချီမင်းစီးတီး နည်းပညာတက္ကသိုလ် (အတိုကောက်: HCMUT၊ , ) – သည် ဗီယက်နမ်နိုင်ငံ အမျိုးသား တက္ကသိုလ်(ဟိုချီမင်းစီးတီး)၏ အဖွဲ့ဝင်ဖြစ်သည်။
ဗီယက်နမ်နိုင်ငံ အမျိုးသား တက္ကသိုလ်(ဟိုချီမင်းစီးတီး) နည်းပညာ သင်ကြားမှု နှင့် သုတေသန လုပ်ငန်းများတွင် အထင်ကရဖြစ်သော ပြူတိုအဖြစ် လွှဲပြောင်းခြင်းခံရသော တက္ကသိုလ် ဖြစ်သည်။
ဗီယက်နမ်နိုင်ငံ တောင်ပိုင်းဒေသတွင် လူ့စွမ်းအားအရင်းအမြစ် နှင့် ပါရမီရှင်များ မွေးထုတ်ပေးသော ကြီးမားသော အခန်းကဏ္ဍတွင် ပါဝင်သော တက္ကသိုလ်တစ်ခု ဖြစ်သည်။
တက္ကသိုလ်အမည်ကို HCMUT အဖြစ် ကျော်ကြားသည်။
HCMUT သည် နည်းပညာ ပိုင်းဆိုင်ရာ၊ စက်မှုနဲ့ စီမန်ခန့်ခွဲမှုများကို လေ့ကျင့်ပေးရာ နေရာတစ်ခု ဖြစ်သည်။
HCMUT နည်းပညာ သင်ကြား၊ လေ့ကျင့်မှုလုပ်ငန်းများသည် ဗီယက်နမ်နိုင်ငံတွင်း နှင့် တောင်ပိုင်းဒေသတွင် စက်မှုလုပ်ငန်းနှင့် ခေတ်မီဖို့ရန် လူ့စွမ်းအားအရင်းအမြစ်ကို မှတ်သားဖွယ်ကောင်းလောက်အောင် ကူညီဖြည့်ဆည်းပေးလျက်ရှိသည်။
ထို့အပြင်၊ HCMUT သည် ဗီယက်နမ်နိုင်ငံ တောင်ပိုင်းဒေသတွင်းရှိ စက်မှုဇုန်နှင့် သက်ဆိုင်သော သတင်းအချက်အလက်များနှင့် အဆင့်မြင့်နည်းပညာပိုင်းဆိုင်ရာ ဖလှယ်မှုများကို ထောက်ပံ့ပေးနေသော သိပ္ပံသုတေသန နှင့် နည်းပညာ ဖလှယ်မူဌာန အဖြစ် သိသာထင်ရှားစွာ ရပ်တည်လျက်ရှိသည်။
၂၀၀၅ ခုနှစ်၊ မေလတွင် HCMUTတွင် မဟာဌာနပေါင်း ၁၁ ခု ၊ သုတေသနနှင့် ဖွံ့ဖြိုးရေးဆိုင်ရာဌာန ၁၀ ခု၊ လေ့ကျင့်ရေးဌာန ၄ ခု၊ ရုံးချုပ်ပေါင်း ၁၀ ခု နှင့် ကုမ္မဏီလိမီတက် ၁ ခု ရှိသည်။
လွန်ခဲ့သောနှစ် ၃၀ အတွင်း HCMUTမှ အင်ဂျင်နီယာ ဘွဲ့ရသူ ၄၅၀၀၀ ခန့်ကို မွေးထုတ်ပေးခဲ့သည်။
၁၉၉၄ ခုနှစ်မှစ၍ သိပ္ပံဘွဲ့ပေါင်း ၂၀၀၀၀၊ မဟာသိပ္ပံဘွဲ့ပေါင်း ၁၅၀၃ နှင့် ဒေါက်တာဘွဲ့ ၂၅ ခုကိုလည်း မွေးထုတ်ပေးနိုင်ခဲ့သည်။
ထိုဘွဲ့ရသူအများစုမှာ အမိနိုင်ငံ၊ ဟိုချီမင်းစီးတီး နှင့် အခြား တောင်ပိုင်းဒေသရှိ နိုင်ငံခြားရင်းနှီးမြုပ်နှံသော လုပ်ငန်းများတွင် ပညာရှင်များ၊ စီမံခန့်ခွဲသူများ အနေဖြင့် လုပ်ကိုင်လျက်ရှိကြသည်။
သမိုင်းကြောင်း HCMUTကို ၁၉၅၇ ခုနှစ်၊ ဇွန်လ၊ ၂၉ ရက်နေ့တွင် စတင်တည်ထောင်ခဲ့သည်။
တက္ကသိုလ်အမည်ကို ပြူတို အမျိုးသားနည်းပညာဌာနဟူ၍ သိရှိခဲ့သည်။
ဤဌာနသည် အခြားကောလိပ် ၃ ခု နှင့် အဖွဲ့ဝင်ဖြစ်သည်။
ထိုကောလိပ်များမှာ မြို့ပြအင်ဂျင်နီယာ ကောလိပ်၊ လျှပ်စစ် အင်ဂျင်နီယာ ကောလိပ်၊ ဗီယက်နမ်နိုင်ငံ အမျိုးသား ရေကြောင်းဆိုင်ရာ အင်ဂျင်နီယာ ကောလိပ်တို့ ဖြစ်သည်။
ဖွဲ့စည်းတည်ဆောက်ပုံ ဟိုချီမင်းစီးတီး နည်းပညာတက္ကသိုလ်တွင် အဆောင်အအုံ ၂ ခု ရှိသည်။
အဆောင်အအုံတစ်ခုသည် ဟိုချီမင်းစီးတီးတွင်ရှိပြီး အခြားတခုမှာ မြို့၏အစွန်အဖျားတွင်တည်ရှိသည်။
ပထမ အဆောင်အအအုံသည် ၁၄.၈ ဟတ်တာ ကျယ်ဝန်းပြီး 268 Ly Thuong Kiet လမ်း Dist.10, ဟိုချီမင်းစီးတီးတွင် တည်ရှိသည်။
ဤအဆောင်အအုံတွင် စာသင်ခန်းပေါင်း ၁၁၇ ခန်း(၁၄.၄၇၉ စတုရန်းမီတာ)၊ ဓာတ်ခွဲခန်းပေါင်း ၉၆ ခန်း(၁၂.၁၉၇ စတုရန်းမီတာ)၊ ဆိုင်ခန်း ၃ ခန်း(၆.၉၅၀ စတုရန်းမီတာ) နှင့် စာကြည်တိုက် ၁ ခန်း(၁.၁၄၅ စတုရန်းမီတာ- ရိုးရိုးဘွဲ့ နှင့် ဘွဲ့လွန်ကျောင်းသားများအတွက်) ရှိသည်။
ဒုတိယ အဆောင်အအုံသည် ၂၆ ဟတ်တာ ကျယ်ဝန်း၍ Linh Trung Ward၊ Thu Duc နယ်မြေ ဟိုချီမင်းစီးတီးတွင် တည်ရှိသည်။
ပညာရေး ဗီယက်နမ်နိုင်ငံတွင် စက်မှု နှင့် နည်းပညာ၏ လူ့စွမ်းအားအရင်းအမြစ် တောင်းဆိုမှုကို ဖြည့်ဆည်းရန်အတွက် ဤတက္ကသိုလ်မှ ABET စနစ်ကိုလိုက်၍ ရိုးရိုးဘွဲ့များအတွက် မေဂျာ ၃၄ မျိုး နှင့် ကောလိပ်မေဂျာ ၁ မျိုးကို ပြဋ္ဌာန်းထားသည်။
ပညာရေး ပရိုဂရမ် ဟိုချီမင်းစီးတီး နည်းပညာတက္ကသိုလ်သည် ဩဂတ်လ အစောပိုင်းမှ မေလ အလယ်ပိုင်းအထိ ပညာသင်သည်။
ပညာရေး ပရိုဂရမ် (၇) မျိုးကို သတ်မှတ်ထားသည်။
(၁) ပုံမှန် နှင့် ရိုးရိုးဘွဲ့ ပညာရေး ပရိုဂရမ် (၂) ဘွဲ့လွန် ပညာရေး ပရိုဂရမ် (၃) ပူးပေါင်းဆောင်ရွက်ခြင်း နှင့် ကျောင်းနှစ်မျိုး ပညာရေး ပရိုဂရမ် : ဤပရိုဂရမ်သည် HCMUTတွင် ၂ နှစ် ပညာသင်ကြားပြီး ကျန်သောနှစ်များကို အခြား တက္ကသိုလ်(သို့)နိုင်ငံခြား တက္ကသိုလ်တွင် ဆက်လက် သင်ကြားရမည်ဖြစ်သည်။
(၄) ပါရမီရှင် ပညာရေး ပရိုဂရမ် : HCMUT ပညာသင်ကြားနေသော ကျောင်းသားတွေထဲမှ ပရောဖက်စ်ဆာများက အရေးပါပြီး မျှော်လင့်ချက်ရှိသော ကျောင်းသားများကို ပညာသင်နှစ် အကုန်ခန့်တွင် ရွေးချယ်ထောက်ခံပေးခြင်း ဖြစ်သည်။
(၅) PFIEV (Programme de Formation d'Ingénieurs d'Excellence au Vietnam) ပညာရေး ပရိုဂရမ် : HCMUTသည် ပြင်သစ်နိုင်ငံ နှင့် လေ့ကျင့်မှုများ ပူးပေါင်းထားသည်။
HCMUTမှ ကျောင်းသားများသည် ပြင်သစ်ဘာသာ သင်ရိုးများကို ရွေးချယ်နိုင်သည်။
အကြီးမားဆုံး တိုးတက်မှု ပုံစံတစ်ခုမှာပြင်သစ်နိုင်ငံ အင်ဂျင်နီယာ အဖွဲ့စည်းမှ ထောက်ခံထားသော ဥရောပနိုင်ငံများတွင် လက်တွေ့များကို ပြုလုပ်နိုင်ခြင်းဖြစ်သည်။
(၆) အဆင့်မြင့် ပညာရေး ပရိုဂရမ် : ဤပရိုဂရမ်သည် အမေရိကန်နိုင်ငံ၊ အီလီနွိုင်းပြည်နယ် တက္ကသိုလ်၊ လျှပ်စစ်ပိုင်းဆိုင်ရာ၊ လျှပ်စစ်နှင့်ဆိုင်သော အဖွဲ့စည်း၏ လေ့ကျင့်မှုပြီးမြောက်အောင် ပြုလုပ်နိုင်သော အမျိုးသား ပရောဂျက် တစ်ခုဖြစ်သည်။
ဤပရိုဂရမ်သည် လျှပ်စစ်ပိုင်းဆိုင်ရာ မေဂျာကိုအဓိက ဦးတည်ထားသည်။
(၇) ကောလိပ် ပရိုဂရမ် : ဤပရိုဂရမ်၏ အမည်ကြောင့် အာရုံစူးစိုက်မှုများ ရှိသော်လည်း ဤပရိုဂရမ်သည် အမေရိကန်နိုင်ငံ ကောလိပ် ပညာရေးပုံစံ နှင့် တူသည်။
သို့သော် ဗီယက်နမ်နိုင်ငံ ပညာရေးအမည်ပေးပုံစံမှာ အမေရိကန်နိုင်ငံ နှင့် အနည်းငယ်ကွာခြားသည်။
မဟာဌာနများ ဟိုချီမင်းစီးတီး နည်းပညာတက္ကသိုလ်သည် ရိုးရိုးဘွဲ့၊ မဟာဘွဲ့ဒီဂရီ ၃၁ ခု၊ ဒေါက်တာဘွဲ့ ၃၈ ခုကို အောက်ပါ မဟာဌာန ၁၁ ခုအရချီးမြှင့်ပေးသည်။
လက်တွေ့အသုံးချ သိပ္ပံဌာန မြို့ပြ အင်ဂျင်နီယာဌာန ဓာတုဗေဒ အင်ဂျင်နီယာဌာန ကွန်ပျူတာ သိပ္ပံ နှင့် အင်ဂျင်နီယာဌာန လျှပ်စစ်ပိုင်းဆိုင်ရာ အင်ဂျင်နီယာဌာန ပတ်ဝန်းကျင် အင်ဂျင်နီယာဌာန ဘူမိဗေဒ နှင့် ရေနံထုတ်လုပ်မှု အင်ဂျင်နီယာဌာန စက်မှုပိုင်းဆိုင်ရာ စီမံခန့်ခွဲမှုဌာန ရုပ်ဝတ္ထု အင်ဂျင်နီယာဌာန စက်မှုပိုင်းဆိုင်ရာ အင်ဂျင်နီယာဌာန ပို့ဆောင်ဆက်သွယ်ရေး အင်ဂျင်နီယာဌာန ကျောင်းသားဘဝ ဟိုချီမင်းစီးတီး နည်းပညာတက္ကသိုလ်တွင် နေထိုင်ရန်အတွက် ငွေကြေး သက်သာသည်။
ကျောင်းသားတစ်ယောက် ဟိုချီမင်းစီးတီးတွင် သင့်လျှော်သော အစာ တစ်နပ်အတွက် တစ်နေ့လျှင် အမေရိကန် ဒေါ်လာ ၂ ဒေါ်လာ သာလျှင် ကုန်ကျသည်။
ပို့ဆောင်ဆက်သွယ်ရေး ပြည်သူ့ ပို့ဆောင်ဆက်သွယ်ရေးသည် ဟိုချီမင်းစီးတီး နည်းပညာတက္ကသိုလ်မှ မြို့အတွင်းသို့ သွားရန် လွယ်ကူစွာသွားနိုင်လာသည်။
ဘတ်စ်ကားဂိတ်သည် ကျောင်းဂိတ်ဝတွင်း တည်ရှိသည်။
အားကစား ဟိုချီမင်းစီးတီး နည်းပညာတက္ကသိုလ်(HCMUT)တွင် ကျောင်းသားများသည် အားကစား တော်တော်များများကို ကစားနိုင်သည်။
ဘက်စ်ကက်ဘော၊ ဘော်လီဘော၊ ဘောလုံး နှင့် တန်းနစ် စသည်တို့ကို ကစားနိုင်သည်။
HCMUTတွင် ဘော်လီဘောဌာန ၃ ခု၊ ဘောလုံးဌာန ၁ ခု နှင့် တန်းနစ်ဌာန ၂ ခု ရှိသည်။
HCMUTကျောင်းသားများသည် ဟိုချီမင်းစီးတီး နှင့် အခြားဌာန ကျောင်းသားများ နှင့် ပါဝင်ယှဉ် ပြိုင်လေ့ရှိသည်။
အောင်မြင်မှုများ ဟိုချီမင်းစီးတီး နည်းပညာတက္ကသိုလ်(HCMUT)သည် လွန်ခဲ့သော ၁၀ နှစ်က သင်္ချာ၊ ရူပဗေဒ၊ သတင်းအချက်အလက်၊ စက်မှုပညာ၊ မြို့ပြ နှင့် ဗိသုကာ အင်ဂျင်နီယာ အိုလံပစ်ပြိုင်ပွဲတွင် ဆုပေါင်း ၂၀၈ ခုကို ဆွတ်ခူးနိုင်ခဲ့သည်။
ထိုဆုများမှာ ပထမဆု ၁၀ ခု၊ ဒုတိယဆု ၂၉ ခု၊ တတိယဆု ၇၂ ခုတို့ဖြစ်သည်။
ဟိုချီမင်းစီးတီး နည်းပညာတက္ကသိုလ်(HCMUT) ကျောင်းသားများသည် ဂျပန်နိုင်ငံတွင် ၂၀၀၂ ခုနှစ်က ကျင်းပသော အာရှ၊ ပစိဖိတ် စက်ရုပ်အသေးစား ချန်ပီယံရှစ် ပြိုင်ပွဲတွင်လည်း ဝင်ရောက်ယှဉ် ပြိုင်ခဲ့သည်။
အပြည်ပြည်ဆိုင်ရာ အဖွဲ့ဝင်များ နှင့် သုတေသန ပူးပေါင်းမှုများ အမေရိကန်နိုင်ငံ၊ အီလီနွိုင်းပြည်နယ် တက္ကသိုလ် နှင့် ဟိုချီမင်းစီးတီး နည်းပညာတက္ကသိုလ်(HCMUT)တို့သည် ပညာရေးဆိုင်ရာ ပူးပေါင်းဆောင်ရွက်လျက် ရှိသည်။
အချို့သော ထူးချွန်သော ကျောင်းသားများ၊ မဟာကျောင်းသားများ နှင့် ပါရဂူဘွဲ့ ကျောင်းသားများသည် အီလီနွိုင်းပြည်နယ်တွင် သုတေသန ပြုလုပ်ရသည်။
အပြည်ပြည်ဆိုင်ရာ သုတေသနအဖွဲ့အစည်းများ : Heidelberg တက္ကသိုလ်၊ ဂျာမနီနိုင်ငံ Freiburg လက်တွေ့အသုံးချ တက္ကသိုလ်၊ ဆွစ်ဇာလန်နိုင်ငံ Linz ၏ Johannes Kepler တက္ကသိုလ်၊ ဩစတြေးလျနိုင်ငံ Leeds တက္ကသိုလ်၊ အင်္ဂလန်နိုင်ငံ Waseda တက္ကသိုလ်၊ ဂျပန်နိုင်ငံ အဆင့်မြင့်သိပ္ပံ နည်းပညာတက္ကသိုလ်၊ ဂျပန်နိုင်ငံ စင်ကာပူနိုင်ငံအမျိုးသား တက္ကသိုလ် နှင့် နမ်ယန်း နည်းပညာတက္ကသိုလ်၊ စင်ကာပူနိုင်ငံ Annual International Workshop on Advanced Computing and Applications (ACOMP) Pacific Rim Applications and Grid Middleware Assembly (PRAGMA) Notes ပြင်ပလင့်ခ်များ Official website International Relations Category:ဗီယက်နမ်နိုင်ငံရှိ တက္ကသိုလ်များ Category:နည်းပညာတက္ကသိုလ်နှင့် ကောလိပ်များ။
သမ္ဗုဒ္ဓေ ဂါထာတော်ကြီး (တောင်သမ္ဗုဒ္ဓေ) သမ္ဗုဒ္ဓေ အဋ္ဌဝီသဉ္စ၊ ဒွါဒသဉ္စ သဟဿကေ၊ ပဉ္စသတ သဟဿာနိ၊ နမာမိ သိရသာ မဟံ၊ အပ္ပကာ ဝါဠုကာ ဂင်္ဂါ၊ အနန္တာ နိဗ္ဗုတာ ဇိနာ၊ တေသံ ဓမ္မဉ္စ သံဃဉ္စ၊ အာဒရေန နမာမဟံ၊ နမက္ကာရာ နုဘာဝေန၊ ဟိတွာ သဗ္ဗေ ဥပဒ္ဒဝေ၊ အနေကာ အန္တရာယာပိ ဝိနဿန္တု အသေသတော။
အဋ္ဌဝီသံ– သုံးပါးဘဝ သုံးလောကတွင် ဉာဏ ရောင်ဖိတ် အောင်ဘိသိက်နှင့် နှစ်ကျိပ်ရှစ်ဆူကုန်သော။
သမ္ဗုဒ္ဓေ စ– တန်ဆောင်ပမာ ဉာဏ်ရောင်ဝါဖြင့် သစ္စာပွင့်လင်း တရားမင်းတို့ကို လည်းကောင်း။
ဒွါဒသဉ္စ သဟဿကေ– နိဗ္ဗာန်ကိန်းအောင်း စက် မွေ့လျောင်းသည့် တစ်သောင်းနှစ်ထောင်ကုန်သော။
သမ္ဗုဒ္ဓေစ– လရောင်ပမာ ဉာဏ်ရောင်ဝါဖြင့် သစ္စာလင်းပြောင် မြတ်ဘုန်းခေါင်တို့ကိုလည်းကောင်း။
ပဉ္စသတ သဟဿာနိ– သောင်းထိုက်စကြဝဠာ ဂုဏ်ဝါရောင်ရှိန်း ငါးသိန်းကုန်သော။
သမ္ဗုဒ္ဓေစ– နေရောင်ပမာ ဉာဏ်ရောင်ဝါဖြင့် သစ္စာလင်းထိန် မြတ်မုနိန်တို့ကိုလည်းကောင်း။
အဟံ– အကျွန်ုပ်သည်။
သိရသာ– ဦးခေါင်းရတနာ မြတ်အင်္ဂါဖြင့်။
နမာမိ– ရိုသေညွတ်ကျိုး လက်စုံမိုး၍ ရှိခိုးပါ၏။
ဂင်္ဂါ– ဂင်္ဂါယ– ဂင်္ဂါမြစ်တွင်း၌။
ဝါဠုကာ– ရှိကြကုန်သော သဲတို့သည်။
အပ္ပကာ– နည်းကြကုန်သေး၏။
နိဗ္ဗုတာ– ဘုံဇာတ်သိမ်း၍ ငြိမ်းအေးတော်မူကြကုန်ပြီးသော။
ဇိနာ– နှောင့်ယှက်ဖန်လာ မာရ်ငါးဖြာကို အရိယာမဂ် ဘုန်းရောင်စက်ဖြင့် ချိုးဖျက်လွယ်ကူ အောင်တော်မူသော ဘုရားရှင်အပေါင်းတို့ကား။
အနန္တာ– သင်္ချာဂဏန်း ရေတွက် မှန်းလည်း ဆုံးခန်းတိုင်မြောက် မရောက်နိုင်ကြကုန်။
တေ ဇိနေစ– ထိုဘုရားရှင်တို့ကိုလည်းကောင်း။
တေသံ– ထိုငါးသိန်းတစ်သောင်းနှစ်ထောင်နှစ်ကျိတ်ရှစ်ဆူကုန်သော ဘုရားရှင်, မရေမတွက်နိုင်သော ဘုရားရှင်တို့၏။
ဓမ္မဉ္စ– တရားတော်မြတ်ကိုလည်းကောင်း။
သံဃဉ္စ– တပည့်သား သံဃာတော်မြတ်ကိုလည်းကောင်း။
အာဒရေန– အာဒရံ– ရိုသေစွာ။
နမာမိ– ရှိခိုးပါ၏။
နမက္ကာရာနုဘာဝေန– ဤသို့ရှိခိုးပူဇော် ဖူးမြော်မာန်လျော့ ကန်တော့ရသော ပဏာမကုသိုလ် စေတနာကြောင့်။
သဗ္ဗေ– ခပ်သိမ်းကုန်သော။
ဥပဒ္ဒဝေ– ဘေးရန်တို့ကို။
ဟိတွာ– ပယ်ဖျောက်၍။
အနေကာ အန္တရာယာပိ– တစ်ပါးမက များလှသွယ်သွယ် အန္တရာယ်တို့သည်လည်း။
အသေသတော– အကြွင်းအကျန်မရှိသော အားဖြင့်။
ဝိနဿန္တု– ပျောက်ပျက်ပါစေသတည်း။
ဒီဘဒ္ဒကမ္ဘာကနေ နောက်ပြန်ရေတွက်ရင် ၂၀ အသင်္ချေနဲ့ ကမ္ဘာတစ်သိန်းမှာ ဒီပင်္ကရာမြတ်စွာဘုရား ပွင့်တော်မူတယ်။
ဒီပင်္ကရာ ၂ ဆူရှိတယ်၊ လွန်ခဲ့တဲ့ ၂ဝ အသင်္ချေနဲ့ ကမ္ဘာတစ်သိန်းကပွင့်ခဲ့တဲ့ ဒီပင်္ကရာက အရင်ပွင့်လို့ ပေါရာဏဒီပင်္ကရာလို့ခေါ်ကြတယ်။
အဲဒီပေါရာဏဒီပင်္ကရာဘုရားရှင်လက်ထက်မှာ ရဟန်းငယ်တစ်ပါးက ဘုရားရှင်ရဲ့ကျောင်းဆောင်တော်မှာ ညဖက်ဆီမီးပူဇော်ဖို့အတွက် မြို့တော်ထဲမှာ ဆီအလှူခံတယ်။
အဲဒါကို ပေါရာဏဒီပင်္ကရာဘုရားရဲ့ ညီမတော်လည်းဖြစ်၊ ဘုရင့်သမီးတော်လည်းဖြစ်တဲ့ မင်းသမီးက မြင်သွားတော့ ရဟန်းငယ်ကို လှမ်းပင့်ပြီး လိုအပ်တဲ့ မုန်ညှင်းဆီတွေကို သပိတ်အပြည့်လှူလိုက်တယ်။
လှူလည်းပြီးရော မင်းသမီးက ဘုရားဖြစ်ချင်တယ်ဆိုပြီး ဆုပန်တယ်။
သပိတ်အပြည့်အလှူခံရထားတော့ ညဖက်ဆီမီးပူဇော်တဲ့အခါ ကျောင်းဆောင်တော်ကြီးက ဆီမီးတွေနဲ့မြိုင်နေရော။
ဒီတော့ ဘုရားရှင်က ဆီမီးထွန်းတဲ့ ရဟန်းငယ်ကိုခေါ်မေးတယ်။
ရဟန်းငယ်ကလည်း အရှင်ဘုရားရဲ့ညီမတော်က လှူလိုက်တာဖြစ်ကြောင်း၊ ဘုရားဖြစ်ချင်တယ်လို့ ဆုတောင်းကြောင်း လျှောက်တင်တယ်။
အဲဒီအခါ ဘုရားရှင်က မိန်းကလေးဘဝနဲ့ ဘုရားဆုပန်လို့မရဘူး၊ ယောက်ျားဘဝရမှ ဘုရားဆုပန်လို့ရမယ်၊ ဒီတော့ ယောက်ျားဘဝရဖို့ အရင်ဆုပန်ခိုင်းပါလို့ မိန့်တော်မူတယ်။
တစ်ဆက်တည်းမှာပဲ ရဟန်းငယ်က သူလည်းဘုရားဖြစ်ချင်ပါတယ်ဆိုပြီး ဘုရားဆုပန်တယ်။
ဒီပင်္ကရာဘုရားရှင်ကို အားကျတာကတစ်ကြောင်း၊ သူက ဆီမီးပူဇော်တဲ့ရဟန်းဖြစ်လို့ (ဒီပင် ဆိုတာ ဆီမီး၊ ကရောတိ ဆိုတာ ပူဇော်ခြင်း) တိုက်ဆိုင်တာကတစ်ကြောင်းကြောင့် ဒီပင်္ကရာဆိုတဲ့ ဘွဲ့တော်နဲ့ပဲ ဘုရားဖြစ်ချင်ကြောင်း ဆုပန်တယ်။
ဒီတော့ ပါရာဏဒီပင်္ကရာဘုရားရှင်က အဘိဉာဉ်တန်ခိုးနဲ့ ကြည့်တော်မူပြီး ရဟန်းငယ်ကို နောင် ၁၆ အသင်္ချေကြာတဲ့အခါ ဒီပင်္ကရာဘွဲ့တော်နဲ့ပဲ ဘုရားဖြစ်မယ်လို့ ဗျာဒိတ်တော်ပေးတယ်။
နောက်တစ်နေ့ ရဟန်းငယ်က ထုံးစံအတိုင်း ဆီအလှူခံထွက်ရင်း မင်းသမီးဆီရောက်တဲ့အခါ မြတ်စွာဘုရားမှာလိုက်တဲ့အတိုင်း မိန်းမဘဝနဲ့ ဘုရားဆုပန်လို့မရကြောင်း၊ ယောက်ျားဘဝရအောင် အရင်ဆုပန်ခိုင်းကြောင်း ပြန်မိန့်တယ်။
မင်းသမီးကလည်း မုန်ညှင်းဆီတွေ သပိတ်အပြည့်လှူတယ်၊ နောက်နေ့တွေမှာလည်း နေ့စဉ်သပိတ်အပြည့်လှူဖို့ ကတိခံပြီး ဒီလိုလှူရတဲ့အကျိုးအားကြောင့် နောက်ဘဝမှာ ယောက်ျားဘဝရပါလို၏ ဆိုပြီး ဆုတောင်းတယ်။
ဆုလည်းတောင်းတယ် ယောက်ျားဘဝရစေမယ့် အကျင့်အကြံတွေကိုလည်း တကယ်ကျင့်ကြံအားထုတ်တော့ နောက်ဘဝမှာ ယောကျာ်းဖြစ်သွားတယ်။
အဲဒီယောက်ျားဘဝကနေစပြီး နောက်ပိုင်း ဘုရားဖြစ်ချင်စိတ်အထုံကြောင့် ပါးစပ်ကထုတ်မပြောပေမယ့် စိတ်ထဲကနေ ဘုရားဆုပန်တာ ၇ အသင်္ချေကြာတယ်။
အဲဒီ ၇ အသင်္ချေအတွင်းမှာ ဘုရားပေါင်း ၁၂၅၀၀၀ ဆူ ပွင့်တော်မူခဲ့တယ်။
နောက်ပိုင်းဘဝတွေကျတော့ ဘုရားဖြစ်ချင်တဲ့ အထုံအစွဲကြီးလွန်းလာတာရယ်ကြောင့် စိတ်ထဲကတင်မကတော့ပဲ နှုတ်ကပါ ဘုရားဆုပန်တယ်။
အဲဒီလို နှုတ်ကနေ ဘုရားဆုပန်တာ ၉ အသင်္ချေရှိတယ်။
အဲဒီ ၉ အသင်္ချေကာလအတွင်း ဘုရားပေါင်း ၃၈၇၀၀၀ ဆူ ပွင့်ခဲ့တယ်။
မိန်းမဘဝအပြီး ယောကျာ်းဘဝကို စရတဲ့ အချိန်ကနေ စိတ်နဲ့ဘုရားဆုပန်တဲ့ ၇ အသင်္ချေရယ် နှုတ်နဲ့ဘုရားဆုပန်တဲ့ ၉ အသင်္ချေရယ် ပေါင်း ၁၆ အသင်္ချေအတွင်းမှာ ဘုရားပေါင်း ၅၁၂၀၀၀ ပွင့်တော်မူတယ်။
၁၆ အသင်္ချေကြာတဲ့အခါဆိုတော့ ပေါရာဏဒီပင်္ကရာမြတ်စွာဘုရားဆီက ဗျာဒိတ်တော်ရထားတဲ့ရဟန်းငယ်လေးက ဒီပင်္ကရာဆိုတဲ့ဘွဲ့တော်နဲ့ ဘုရားဖြစ်တော်မူတယ်။
ဒီပင်္ကရာမြတ်စွာဘုရားကြွလာတဲ့လမ်းမှာ တံတားခင်းတာ အချိန်မမီတဲ့အတွက် သုမေဓာရသေ့က ကိုယ်ကိုတံတားခင်းပြီးလှူတယ်။
ဒီပင်္ကရာဘုရားရှင်က ကြည့်တော်မူတဲ့အခါ သုမေဓာရသေ့က ပေါရာဏဒီပင်္ကရာဘုရားလက်ထက် သူရဟန်းငယ်ဘဝနဲ့ ဗျာဒိတ်တော်ရတဲ့ဘဝတုန်းက သူ့ကို မုန်ညှင်းဆီလှူတဲ့ မင်းသမီးဖြစ်နေတာကိုမြင်တယ်။
အဲဒီမှာ ဘုရားရှင်က မင်းသမီးလေးဘဝဖြစ်စဉ်ကို ပြန်ပြောင်းဟောပြတယ်။
ပြီးတော့နောင် ၄အသင်္ချေနဲ့ ကမ္ဘာတစ်သိန်း ကြာတဲ့အခါ ဘုရားဖြစ်မယ်လို့ ဗျာဒိတ်တော်ပေးတယ်။
မုန်ညှင်းဆီလှူခဲ့တဲ့အကျိုးကြောင့် လူဖြစ်တဲ့ နောက်ဆုံးဘဝနာမည်က သိဒ္ဓတ္ထမင်းသားဖြစ်လိမ့်မယ်လို့ ဟောတော်မူတယ်။
(သိဒ္ဓတ္ထ ဆိုတာ မုန်ညှင်း၊ တေလ ဆိုတာ ဆီ၊ သိဒ္ဓတ္ထတေလ ဆိုတာ မုန်ညှင်းဆီ) သုမေဓာရသေ့ဘဝနဲ့ ဒီပင်္ကရာဘုရားဆီက ဗျာဒိတ်တော်ရတဲ့အချိန်ကနေ ကိုယ်တော်တိုင်ပွင့်တော်မူတဲ့အချိန်အထိ ကြားကာလ ၄ အသင်္ချေနဲ့ ကမ္ဘာတစ်သိန်းအတွင်းမှာ ပွင့်ခဲ့တဲ့ ဘုရားပေါင်းက ၂၈ ဆူရှိတယ်။
အဲဒီတော့ စိတ်နဲ့ဆုပန်တဲ့ကာလရယ်၊ နှုတ်နဲ့ဆုပန်တဲ့ကာလရယ်၊ ဗျာဒိတ်တော်ရတဲ့အချိန်ကနေ ကိုယ်တော်တိုင်ပွင့်တော်မူတဲ့ အချိန်အထိရယ် အတွင်းမှာ ဘုရားပေါင်း ၅၁၂၀၂၈ ဆူ ပွင့်တော်မူတယ်။
ဗန်းမော်ဆရာတော်ဘုရားကြီး၏ တရားတော်နှင့် သာသနာရေးဦးစီးဌာနထုတ် ဗုဒ္ဓဘာသာဝင်ကောင်းတစ်ယောက်စာအုပ် Category:ဗုဒ္ဓဘာသာ။
၁၉၉၅ ခုနစ်၊ မြို့မကျောင်းစိန်ရတု (၁၉၂၀-၁၉၉၅) မြို့မကျောင်း သည် ၁၉၂ဝ ပြည့်နှစ်၊ ဒီဇင်ဘာလ (၁၇) ရက် ရန်ကုန်မြို့ဗဟန်း မြို့နယ်တွင်စတင် တည်ထောင်သော မြန်မာနိုင်ငံ၏ ပထမဆုံးသော အမျိုးသားကျောင်း ဖြစ်သည်။
မြို့မ ကျောင်းအုပ် ဆရာကြီးမှာ ဦးဘလွင်(၁၈၉၂-၁၉၆၈) ဖြစ်သည်။
၁၉၂၀ ပြည့်နှစ်၊ ဒီဇင်ဘာလ ၁၇ ရက် ရန်ကုန်မြို့ ဗဟန်း မြို့နယ်တွင် စတင်တည်ထောင်ခဲ့ရာမှ ၁၉၆၅ ခုနှစ် ပြည်သူပိုင်သိမ်းဆည်းသည်အထိ မြို့မ အမျိုးသား အထက်တန်းကျောင်း အမည်တွင်ခဲ့သည်။
ပြည်သူပိုင်သိမ်းပြီးနောက် အမှတ်(၂)အခြေခံပညာအထက်တန်းကျောင်း၊ ဒဂုံမြို့နယ်အဖြစ် တည်ရှိခဲ့သည်။
ပညာ၊ စည်းကမ်း၊ စာရိတ္တမြင့်မားသော ကျောင်းတစ်ကျောင်းအဖြစ် ရပ်တည်လျက်ရှိသည်။
ပညာရည်ချွန် လူရည်မွန်များ၊ အားကစားထူးချွန်သူများ၊ အနုပညာကြယ်ပွင့်များကို နှစ်စဉ်မွေးဖွားသန့်စင်ပေးလျက်ရှိသည်။
မြို့မကျောင်းကို ဂုဏ်ပြုသော အားဖြင့် ကျောင်းတည်ရှိရာ လမ်းကို ဂေါ်ဒွင်လမ်းမှ မြို့မကျောင်းလမ်း အဖြစ်ပြောင်းလဲ ခေါ်ဝေါ်ခဲ့သည်။
မြို့မကျောင်းကို ဂုဏ်ပြုသော အားဖြင့် မိုင်ဒါကွင်း ကို မြို့မ ကွင်းအဖြစ်ပြောင်းလဲ ခေါ်ဝေါ်ခဲ့သည်။
၁၉၉၅ ခုနှစ် တွင် မြို့မကျောင်း၏ (၇၅ )နှစ်ပြည့် စိန်ရတု ကို အထက ၂ ဒဂုံ၊ အထက ၃ ဒဂုံ တွင် ကျင်းပခဲ့သည်။
၁၉၉၅ ခုနစ်၊ မြို့မကျောင်းစိန်ရတု (၁၉၂၀-၁၉၉၅) ကျင်းပရာ နိုင်ငံတော် ငြိမ်ဝပ်ပိပြားမှု တည်ဆောက်ရေး အဖွဲ့ အတွင်းရေးမှူး ၁ မြန်မာနိုင်ငံ ပညာရေး ကော်မတီ ဥက္ကဋ္ဌ ဗိုလ်ချုပ်ကြီး ခင်ညွန့် အမှူးပြုသော အစိုးရ ဝန်ကြီးများ၊ (အငြိမ်းစား) ကာကွယ်ရေးဦးစီးချုပ်(ရေ) ဗိုလ်ချုပ် သောင်းတင်၊ (အငြိမ်းစား) ကာကွယ်ရေးဦးစီးချုပ်(ရေ) ဗိုလ်မှူးချုပ် ချစ်လှိုင်၊ ပြည်ထဲရေးဝန်ကြီး ဒုတိယ ဗိုလ်ချုပ်ကြီးဘုန်းမြင့်၊ တပ်မတော် ကာကွယ်ရေးဦးစီးချုပ်(လေ) ဒုတိယ ဗိုလ်ချုပ်ကြီး သိန်းဝင်း၊ ဝန်ကြီး ဒုတိယ ဗိုလ်ချုပ်ကြီး မောင်လှ၊ တပ်မတော် စစ်ဆေးရေး အရာရှိချုပ် ဝန်ကြီး ဗိုလ်ချုပ်စိန်ထွား၊ ရှေ့နေချုပ် ဦးသာထွန်း၊ (အငြိမ်းစား) တက္ကသိုလ် စာပေးစာယူ ဌာနမှူး တောင်ကြီးကောလိပ် ကျောင်းအုပ်ကြီးဦးစန်း၊ မြို့မဆရာကြီး ဦးဘလွင်၏ သမီး ဒေါ်စုစုလွင်၊ အငြိမ်းစား သံအမတ်ကြီး ဝဏ္ဏကျော်ထင်ဦးသက်ထွန်း၊ (အငြိမ်းစား)တပ်မတော် ဆေးဝန်ထမ်း ညွှန်ကြားရေးမှူး ဗိုလ်မှူးကြီး လှဘူး (ဒေါက်တာလှဘူး)၊ ဗိုလ်မှူးကြီး ညွန့်ဆွေ (သံအမတ်ကြီး ဒုတိယ ဝန်ကြီး)၊ ဝန်ကြီး ဟင်္သာတဦးမြ၏ သား ဦးငွေစိုးနှင့် ဦးသာထွန်း၊ အငြိမ်းစား ကထိက ဌာနမှူး မြန်မာစာ အဖွဲ့ဝင်စာရေးဆရာမကြီး ကထိက ဒေါ်မြင့်သန်း၊ စာရေးဆရာမကြီး ဒေါက်တာ ဒေါ်ရီရီလှ (ယုဝတီခင်ဦး)၊စာရေးဆရာကြီးဦးမျိုးသန့် မောင်ဆုရှင်၊ စာရေးဆရာ သမိုင်းပညာရှင် ဦးမြင့်ကြွယ် မြို့မ-မြင့်ကြွယ်၊ မြို့မကျောင်းသားကျောင်းသူဟောင်းများအသင်း အတွင်းရေးမှူးဦးတင့်ဆွေ ၊အကယ်ဒမီ စန္ဒရားလှထွတ်၊ ရုပ်ရှင်သရုပ်ဆောင် အကယ်ဒမီ ထွန်းထွန်းနိုင် ၊ ရုပ်ရှင်သရုပ်ဆောင် အကယ်ဒမီ ခင်သီတာထွန်း ၊ရုပ်ရှင်သရုပ်ဆောင်မောင်သန်းဝင်း ၊ (အငြိမ်းစား) မြို့မဆရာကြီးဦးစောလွင်၊ (အငြိမ်းစား) မြို့မကျောင်းအုပ်ဆရာကြီးဦးငြိမ်းမောင်၊ (အငြိမ်းစား)မြို့မကျောင်းအုပ်ဆရာကြီးဦးတင်ဝင်း၊ ဗီအိုအေမြန်မာပိုင်းသတင်းဌာနညွှန်ကြားရေးမှူး ဒေါ်မြင့်မြင့်ဇော်၊ မြို့မကျောင်းအုပ်ဆရာကြီးဦးဟန်သိန်း ၊(အငြိမ်းစား) ဗိုလ်မှူးကြီး တင့်ဝေအေး (ဦးဆောင်ညွန်ကြား ရေးမှူး)၊ ဆရာမဒေါ်ခင်ဆွေ၊ ဆရာမဒေါ်သောင်းရီ ၊ မြို့မဆရာကြီးဦးဘတင်၏ သား ဆရာ ဦးလှသွင်၊ မြို့မဆရာကြီးဦးဘတင်၏သမီး ဆရာမဒေါ်ရီရီတင်နှင့် ဆရာမဒေါ်ညွန့်ညွန့်တင်၊ ဆရာဦးသန်းဦး၊ အိန္ဒိယနိုင်ငံရှိ ထေရဝါဒ ဗုဒ္ဓအယူဝါဒ ကမ္ဘာ့ ဝိပဿနာ ဆရာကြီး ဦးဂိုအင်ကာ ၏ သား ဗန္ဓုလ ဦးမောင်ရွှေ ၊ ဦးဝင်းဗိုလ် နှင့် ဒေါ်ဆွေဆွေဟန် အစရှိ သော မြို့မဟောင်းကြီးများ၊ အထက( ၂ )ဒဂုံ၊ အထက ( ၃ ) ဒဂုံ (မြို့မကျောင်းမောင်နှမ ) မှ မြို့မ မျိုးဆက်သစ် ကျောင်းသားကျောင်းသူများ တက်ရောက်ခဲ့ကြသည်။
မြို့မကျောင်းမှ နိုင်ငံရေးခေါင်းဆောင်များ၊ မြန်မာ့ဒီမိုကရေစီ လှုပ်ရှားတက်ကြွသူများ၊ ဗမာပြည် ကွန်မြူနစ် ပါတီဝင်များ၊ တပ်မတော်အရာရှိကြီးများ၊ ဝန်ကြီးများ၊ ဒုတိယဝန်ကြီးများ၊ ဌာနဆိုင်ရာညွှန်ကြားရေးမှူးချုပ်များ၊ ဦးဆောင်ညွှန်ကြားရေးမှူးများ၊ ပါမောက္ခချုပ်များ၊ ပါမောက္ခများ၊ ကျောင်းအုပ် ဆရာကြီးများ၊ စာပေ၊ ရုပ်ရှင်၊ ဂီတ၊ အားကစားသမားများ ထူးချွန်ထင်ရှားသူများ အမြောက်အမြား ထွက်ပေါ် ခဲ့သည်။
ကိုးကား http://my.wikipedia.org/wiki/%E1%80%99%E1%80%BC%E1%80%AD%E1%80%AF%E1%80%B7%E1%80%99_%E1%80%A1%E1%80%91%E1%80%80%E1%80%BA%E1%80%90%E1%80%94%E1%80%BA%E1%80%B8%E1%80%80%E1%80%BB%E1%80%B1%E1%80%AC%E1%80%84%E1%80%BA%E1%80%B8%E1%81%8A_%E1%80%9B%E1%80%94%E1%80%BA%E1%80%80%E1%80%AF%E1%80%94%E1%80%BA မြို့မ-မြင့်ကြွယ် ရေးသားသော ၂၀၀၃ ခုနစ်နှစ် စာပေဗိမာန် စာမူဆု၊ စာပဒေသာ ပထမဆုရ "မြို့မ ဆရာကြီး ဦးဘလွင် (သို့မဟုတ်) အမျိုးသားပညာရေးနိဒန်းအစ" စာအုပ် ကဏ္ဍ:မြန်မာနိုင်ငံ၏ ပညာရေး ကဏ္ဍ:မြန်မာနိုင်ငံ၏ သမိုင်း။
စိုင်းနော်ခမ်း (, ; ၁၉၆၉ - ၂၀၁၃)သည် တရုတ်၊ လာအို၊ မြန်မာ၊ ထိုင်း၊ ကမ္ဘောဒီးယားနှင့် ဗီယက်နမ်နိုင်ငံတို့ကို ဖြတ်သန်း စီးဆင်းနေသော မဲခေါင်မြစ်ကြောင်း တလျှောက် လှုပ်ရှားသည့် အကြီးဆုံး မူးယစ်မှောင်ခို ဂိုဏ်းခေါင်းဆောင် တစ်ဦး ဖြစ်သည်။